Ettepanek: NÕUKOGU OTSUS, mis käsitleb liikmesriikide 2012. aasta osamaksusid Euroopa Arengufondi, sealhulgas 2012. aasta teist osamakset /* COM/2012/0387 final - 2012/0188 (NLE) */





SELETUSKIRI Euroopa Arengufondi (EAF) finantsmääruse artikli 57 lõike 3 kohaselt käsitletakse käesolevas ettepanekus järgmist: 2012. aasta (aasta „n+1” nimetatud artiklis sätestatud püsimenetluste tähenduses) osamaksu teise osamakse suurus. Euroopa Arengufondi finantsmääruse artikli 57 lõike 7 kohaselt on täpsustatud komisjoni ja Euroopa Investeerimispanga (EIP) hallatavad summad. EIP on edastanud komisjonile oma hallatavate rahastamisvahendite kohta kulukohustuste ja maksete ajakohastatud prognoosi vastavalt Euroopa Arengufondi finantsmääruse artiklile 145. EAFi finantsmääruse artikli 57 lõike 3 kohaselt teeb nõukogu käesoleva ettepaneku kohta otsuse hiljemalt 21 kalendripäeva pärast komisjoni ettepaneku esitamist ja liikmesriigid peavad tasuma osamaksu teise osamakse hiljemalt 21 päeva pärast kuupäeva, mil nõukogu otsus neile teatavaks tehti. EAFi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt järjestikku varasemate EAFide jaoks ette nähtud summad. Käesolevas ettepanekus nimetatud osamaksunõuded hõlmavad seetõttu komisjoni puhul 10. EAFi ja EIP puhul 9. EAFi summasid. Tuletame meelde, et EAFi finantsmääruse artikli 60 lõikes 1 on sätestatud, et kui liikmesriik ei tasu tasumisele kuuluvat osamaksu ettenähtud tähtajaks, tasub ta maksmata jäänud summalt viivist vastavalt samas artiklis sätestatud viivise maksmise korrale. 2012/0188 (NLE) Ettepanek: NÕUKOGU OTSUS, mis käsitleb liikmesriikide 2012. aasta osamaksusid Euroopa Arengufondi, sealhulgas 2012. aasta teist osamakset EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise ja haldamise kohta vastavalt 23. juunil 2000. aastal Cotonous (Beninis) allkirjastatud Aafrika, Kariibi mere ja Vaikse ookeani riikide ning Euroopa Ühenduse ja selle liikmesriikide vahelise partnerluslepingu finantsprotokollile ning finantsabi eraldamise kohta nendele ülemeremaadele ja -territooriumidele, mille suhtes kohaldataks EÜ asutamislepingu neljandat osa,[1] eriti selle artikli 10 lõiget 1, võttes arvese nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa,[2] eriti selle artiklit 7, võttes arvesse nõukogu 18. veebruari 2008. aasta määrust (EÜ) nr 215/2008, mis käsitleb 10. Euroopa Arengufondi suhtes kohaldatavat finantsmäärust (edaspidi „10. EAFi finantsmäärus”),[3] eriti selle artikli 57 lõiget 3, ning arvestades järgmist: (1) Komisjon peaks esitama 10. EAFi finantsmääruse artiklites 57–61 sätestatud korras 15. juuniks ettepaneku, milles täpsustatakse a) liikmesriikide 2012. aasta osamaksu teise osamakse suurus ning b) n + 1 aasta aastane osamaks, mida on muudetud vastavalt tegelikele vajadustele, kui aastane osamaks erineb tegelikest vajadustest vastavalt sisekokkuleppe artikli 7 lõikele 3. (2) 18. novembril 2011 võttis nõukogu komisjoni tehtud ettepaneku alusel vastu otsuse määrata liikmesriikide 2012. aasta EAFi osamaksu summast komisjoni osa suuruseks 3 600 000 000 eurot ja EIP osa suuruseks 280 000 000 eurot. (3) Kui kehtestatud osamaksud ei vasta EAFi tegelikele vajadustele, tuleks komisjonil vastavalt 10. EAFi sisekokkuleppe artikli 7 lõikele 3 esitada nõukogule ettepanek muuta osamaksu suurust kehtestatud ülemmäära piires. 2011. aasta prognoosidest väiksemate osamaksete ja selle tõttu, et 2010. aastast ülekantud saldo oli märkimisväärne, peab komisjon õigustatuks vähendada nõutud osamaks 2 600 miljonile eurole. Sellele vastavalt tuleks 2012. aastal liikmesriikide makstavate komisjonile ettenähtud EAFi osamaksude muudetud suuruseks kehtestada 2 600 000 000 eurot. (4) Euroopa Investeerimispank on edastanud 10. EAFi finantsmääruse artikli 145 esimese lõigu kohaselt komisjonile oma hallatavate rahastamisvahendite kohta kulukohustuste ja maksete ajakohastatud prognoosi. (5) 10. EAFi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt varasemate Euroopa Arengufondide jaoks ette nähtud summad. Seetõttu tuleks 10. EAFi finantsmääruse artikli 58 lõike 2 alusel esitada EIP-le rahastamisnõue ka 9. EAFi jaoks ettenähtud vahendite rahastamiseks, ON VASTU VÕTNUD KÄESOLEVA OTSUSE: Artikkel 1 2012. aastal liikmesriikide makstavate komisjonile ettenähtud EAFi osamaksude aastaseks summaks kehtestatakse 2 880 000 000 eurot (2 600 000 000 eurot komisjonile ja 280 000 000 eurot Euroopa Investeerimispangale). Artikkel 2 Summad, mille liikmesriigid maksavad komisjonile ja Euroopa Investeerimispangale 2012. aasta osamaksu teise osamaksena, on esitatud lisas asuvas tabelis. Artikkel 3 Käesolev otsus jõustub selle vastuvõtmise päeval. Artikkel 4 Käesolev otsus on adresseeritud liikmesriikidele. Brüssel, Nõukogu nimel eesistuja LISA 2012. aasta EAFi osamaksu teine osamakse (eurodes) [1] EÜT L 317, 15.12.2000, lk 355. [2] ELT L 247, 9.9.2006, lk 32. [3] ELT L 78, 19.3.2008, lk 1.